**Ավինյոն** (ֆր.՝ Avignon [aviˈɲɔ̃], օքս.՝ Avinhon, լատին․՝ Aven(n)io)), քաղաք և շրջան Ֆրանսիայի հարավում՝

Պրովանս-Ալպեր-Լազուր ափ երկրամասում, Ռոն գետի արևելյան ափին։ Ունի 89.380 բնակիչ՝ 2012-ի հունվարի 1–ի դրությամբ, որոնցից գրեթե 15.000-ն ապրում են քաղաքի պարիսպների ներսում։

Ավինյոնը պրեֆեկտուրայի նստավայրն է և միաժամանակ Վոքլյուզ վարչական շրջանի ամենամեծ քաղաքը։ Քանի որ այն 1309-1423 թվականներին եղել է Հռոմի Պապի նստավայրը, այն կրում է նաև «Հռոմի Պապի քաղաք» անվանումը։ Քաղաքի հնագույն հատվածը իր շքեղ միջնադարյան կառույցներով շրջապատված է պարսպով։ Քաղաքը 14-րդ դարի գոթական ոճի Պապի պալատով (Palais des Papes), Ռոշեր դը Դոմ եպիսկոպոսական համալիրով և հայտնի Սուրբ Բենեզետի կամրջով պատկանում է ՅՈՒՆԵՍԿՕ-ի Աշխարհի մշակութային ժառանգությունների թվին։ Արվեստի և մշակույթի բնագավառում քաղաքը հայտնի է Ավինյոնի Փառատոնով նաև Ֆրանսիայի սահմաններից դուրս։ 2000 թվականին Ավինյոն Եվրոպայի Մշակույթի մայրաքաղաքն էր։

Մշակույթը և տեսարժան վայրերը
----------------------------

Ավինյոնը ոչ միայն վարչական կենտրոն է, այլ նաև առաջին հերթին արվեստի և մշակութային տեսարժան վայր և ունի հարուստ մշակութային ժառանգություն։ Երկար ժամանակ նա կրում էր «Արվեստի քաղաք» տիտղոսը, որը 2005-ին փոխարինվեց «Արվեստի և պատմության քաղաքներ և երկրներ» տիտղոսով։

### Քաղաքի պարիսպը

14-րդ դարից եկած քաղաքի բարձր պարիսպը աչքի է ընկնում, երբ մոտենում ես քաղաքի կենտրոնին։ Այն գրեթե չորս կիլոմետր երկարություն ունի։ Պարիսպը քաղաքի բնակիչների համար հուսալի պաշտպանություն է եղել թե թշնամիներից և թե Ռոն գետի հեղեղներից։

### Հռոմի Պապի պալատը

Պապի պալատը 1309 թ.-1417 թ. եղել է այսպես կոչված ավինյոնական Պապության և Պապերի նստավայրը։ 1309 թ. Ֆրանսիայի թագավոր Ֆիլիպ IV-ի իշխանաքաղաքական ինտրիգների միջոցով ընտրվեց ծագումով ֆրանսիացի Պապ, որի նստավայրը դարձավ ոչ թե Հռոմը, այլ Ավինյոնը։
Պապի պալատը հիմնականում կառուցվեց ֆրանսիացի երրորդ և չորրորդ Պապերի՝ Բենեդիկտոս XII-ի և Կլեմենս VI-ի կողմից։ Բացի այդ Կլեմենս VI-ը Նեապոլի թագուհի Յոհաննայից գնեց Ավինյոն քաղաքը։ Մինչև Ֆրանսիական հեղափոխությունը քաղաքը մնաց Եկեղեցական պետության մի մաս։

Ժողովրդագրություն
-----------------

Բնակչության դինամիկան՝

Միջազգային հարաբերություններ
----------------------------

### Եղբայր քաղաքներ

* Սենեգալ Դիուրբել, Սենեգալ
* Գերմանիա Վեցլապ, Գերմանիա (1960)
* Իսպանիա Տորտոսա, Իսպանիա (1967)
* Հունաստան Յանինա, Հունաստան (1984)
* Ամերիկայի Միացյալ Նահանգներ Նյու Հեյվեն, ԱՄՆ (1993)

### Գործընկեր քաղաքներ

* Իսպանիա Տառագոնա, Իսպանիա (1968)
* Միացյալ Թագավորություն Կոլչեստր, Մեծ Բրիտանիա (1972)
* Իտալիա Սիենա, Իտալիա (1981)
* Մեքսիկա Գուանահուատո, Մեքսիկա (1990)

Ծանոթագրություններ
------------------

1. 1 2  Base officielle des codes postaux — La Poste, 2018.
2. ↑  «L'histoire du pont d'Avignon». Արխիվացված է օրիգինալից 2013 թ․ մայիսի 17-ին. Վերցված է 2015 թ․ հունվարի 25-ին.
3. ↑  «Население коммуны Авиньон» (ֆրանսերեն). cassini.ehess. Վերցված է 15 ноября 2015 года-ին.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames · INSEE |
|  |
| Բառարաններ և հանրագիտարաններ | Բրիտանիկա (9-րդ) · Բրիտանիկա (11-րդ) · Բրոքհաուս · Բրոքհաուսի և Եփրոնի · Բրոքհաուսի և Եփրոնի փոքր · Լարուսի · Համառոտ հրեական · Հրեական Բրոքհաուսի և Եփրոնի · Մեծ նորվեգական · Մեծ սովետական (1 հրտ.) · Շվեյցարական կենսագրական · Ուղղափառ · Ուղղափառ աստվածաբանական · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX450887 · BNF: 11862325k · GND: 4004019-7 · ICCU: IEIV021670 · LCCN: n80097464 · NKC: ge128697 · SUDOC: 026359979 · VIAF: 159446858 · WorldCat VIAF: 159446858 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 621)։*  |